
ΑΠΟΦΑΣΕΙ Σ 

Αριθ. 16266 (1) 

Καθιέρωση υπερωριακής εργασίας για το προσωπικό της 
Γενικής Γραμματείας Δημόσιας Διοίκησης του 
ΥΠΕΣΔΔΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18 του ν. 2470/97 (ΦΕΚ 40/ΤΑ/21-3-97) 
«Αναμόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις όπως αντικαταστά- 
θηκεμετοάρθρο 15του Ν.2592/98, (ΦΕΚ57/ΤΑ/18-3-98». 

β) Του Π.Δ. 320/1998 (ΦΕΚ 149/τ.Α'/5-7-88) Οργανισμός 
των Υπηρεσιών του Υπουργείου Προεδρίαςτης Κυβέρνη¬ 
σης», όπως τροποποιήθηκε και συμπληρώθηκε μεταγενέ¬ 
στερα. 

γ) Του Π. Δ/τος 373/1995 (ΦΕΚ 201 /Α'/14-9-95) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

δ) Του Π. Δ/τος 400/1995 (ΦΕΚ 226/Α'/1-11-95) «Σύστα¬ 
ση Γ ενικής Γ ραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Τη 2022941/2297/0022/7-4-1998 εγκύκλιο του Γενι¬ 
κού Λογιστηρίου του Κράτους (Γ.Λ.Κ.). 


3. Την 2/80345/0004/8-11-99 ΚΥΑ «Μεταβίβαση εξου¬ 
σίας υπογραφής σύμφωνα με το άρθρο 7 παρ. Ιτου ν. 
1943/91». 

4. Την ανάγκη να εργάζονται τεχνίτες πέραν του κανονι¬ 
κού ωραρίου, στο συνεργείο επισκευής αυτοκινήτων που 
λειτουργεί στην υπηρεσία μας, προκειμένου να αντιμετω¬ 
πιστούν προβλήματα που παρουσιάζονται κατά τη διάρ¬ 
κεια της ημέρας στα αυτοκίνητα που διατίθενται για την 
εξυπηρέτηση του Υπουργικού Συμβουλίου και άλλων 
προσώπων. 

5. Το γεγονός ότι για την αντιμετώπιση των αναγκών θα 
προκληθεί δαπάνη ποσού 2.650 € που θα καλυφθούν από 
τις πιστώσεις του Φ.07/150του ΚΑΕ 0511, αποφασίζουμε: 

1. Διαπιστώνουμε την όλως εξαιρετική, άμεση υπηρε¬ 
σιακή ανάγκη για προσφορά εργασίας πέραν του κανονι¬ 
κού ωραρίου του προσωπικού που αναφέρεται στην παρ. 
4 του ανωτέρω σκεπτικού της παρούσας απόφασης. 

2. Εγκρίνουμε να εργάζεται υπερωριακά από 1-3-2002 
μέχρι 30-6-2002 με την προβλεπόμενη από το νόμο αμοι¬ 
βή το ανωτέρω προσωπικό. 

3. Οι ώρες της κατ’ ανωτέρω με αμοιβή υπερωριακής 
εργασίας για τον καθένα το μήνα και ο αριθμός του προ¬ 
σωπικού που θα εργάζεται υπερωριακά , ορίζονται, ως 
ακολούθως: 

Μέχρι 60 ώρες το μήνα για τρεις (3) υπαλλήλους του 
κλάδου ΔΕ Τεχνικού (τεχνίτες αυτοκινήτων). 

4. Ο αριθμός των εν λόγω υπαλλήλων μπορεί να αυξά¬ 
νεται σύμφωνα με τις ανάγκες της υπηρεσίας με ανάλογη 
μείωση των ωρών υπερωριακής εργασίας με την προϋπό¬ 
θεση ότι δεν θα γίνει υπέρβαση των εγγεγραμμένων πι¬ 
στώσεων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 1 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 

Υπουργείου Οικονομίας Δημόσιας Διοίκησης 
και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ ΒΑΣΙΛΕΙΟΣ ΒΑΛΑΣΟΠΟΥΛΟΣ 




























5782 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.: 50158 (2) 

Έγκριση μίσθωσης ακινήτου για τη στέγαση της Εθνικής 
Συνομοσπονδίας Ατόμων με ειδικές ανάγκες. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του Ν. 1558/1985 (ΦΕΚ 137/Α’) «Κυβέρ¬ 
νηση και Κυβερνητικά Όργανα». 

2. Τις διατάξεις του Π.Δ. 368/1989 (ΦΕΚ 163/Α') «Οργα¬ 
νισμός του Υπουργείου Εργασίας» 

3. Την αριθ. 80088/31-10-2001 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ. 
1485/Β'). 

4. Τις διατάξεις του άρθρου 5 του Ν. 2224/94(ΦΕΚ 
112/Α’) «Ρύθμιση θεμάτων εργασίας συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό Νομικών Προσώπων και άλλες διατάξεις». 

5. Την αριθ. 50285/29-3-93 απόφαση του Υφυπουργού 
Εργασίας. 

6. Την 8/6-3-2002 απόφαση του Δ.Σ. του Ο.Ε.Ε. 

7. Την εγγραφή πίστωσης στον Κ.Α.Ε. του προϋπολογι¬ 
σμού του Ο.Ε.Ε. έτους 2002 για την προκαλούμενη δαπά¬ 
νη άρθρο. 27 Ν.2081/1992 (ΦΕΚ154 Α’), άρθρο. 29 Ατού 
Ν.1558/1985 (ΦΕΚ 137 Α’) και άρθρο. 1 του Ν. 2469/1997 
(ΦΕΚ 38 Α’). Η δαπάνη αυτή δεν βαρύνει τον κρατικό προ¬ 
ϋπολογισμό, αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθ. 8/6-3-2002 συνεδρίαση του, με την 
οποία έγινε δεκτό το αίτημα της Εθνικής Συνομοσπονδίας 
Ατόμων με Ειδικές Ανάγκες, για την κάλυψη της δαπάνης 
μίσθωσης κτιρίου στην Αθήνα για τη στέγαση των υπηρε¬ 
σιών της, κατ’ εξαίρεση της αριθ. 50285/1993 απόφαση 
μας ως εξής: 

1. Η στέγαση της Συνομοσπονδίας θα γίνει με μέριμνα 
και ευθύνη της Διοίκησης της. 

2. Η δαπάνη θα αφορά εμβαδόν ακινήτου μέχρι 500 τ.μ 
περίπου. 

3. Το μίσθωμα θα ανέρχεται σε 6 Ευρώ, ανά τ.μ. μηνιαί- 
ως. Το χαρτόσημο της σύμβασης εάν επιβαρύνει τον μι¬ 
σθωτή θα καταβάλλεται επιπλέον. 

4. Η διάρκεια της μίσθωσης θα είναι τριών (3) ετών και 
ανάληψη της δαπάνης θα γίνει από 1-5-2002. 

5. θα υποβληθούν στον Ο Ε Ε το συμφωνητικό μίσθω¬ 
σης,το πρωτόκολλο παραλαβής του ακινήτου και μηνιαί- 
ως όλες οι αποδείξεις των μισθωμάτων. Η δαπάνη αυτή 
θα βαρύνει τον Κ Α Ε 813 Β’ του προϋπολογισμού του Ορ¬ 
γανισμού Εργατικής Εστίας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 1 Απριλίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 


( 3 ) 

ΑΠΟΦΑΣΗ 1 ΑΡΙΘΜ. 208/111/2002 

Προληπτικός έλεγχος της από 28.12.2001 γνωστοποιηθείσας, 
σύμφωνα με το άρθρο 4β του Ν. 703/77, όπως ισχύει, συ¬ 
γκέντρωσης επιχειρήσεων που αφορά τη μετατροπή του 
κοινού ελέγχου, που ασκούν επί της εταιρείας ΤΟΜΗ ΑΝΩ¬ 
ΝΥΜΗ ΤΕΧΝΙΚΗ ΕΤΑΙΡΕΙΑ, αφενός οι εταιρίες ΕΛΛΗΝΙΚΗ 
ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ 
ΕΤΑΙΡΕΙΑ και η ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ και ο 
Λ. Γιαννακούλης και αφετέρου οι Τίτος Ε. Γαλενιανός, Ξε- 
νοφώντας Δ. Ζαβιτσάνος, Αθανάσιος Κατρής και Ξενοφώ- 
ντας Η. Ζαβιτσάνος, σε αποκλειστικό έλεγχο της εταιρίας 
ΕΛΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας Εμπο¬ 
ρίου του Υπουργείου Ανάπτυξης την 17η Ιανουάριου 2002, ημέ¬ 
ρα Πέμπτη και ώρα 10.30 π.μ., με την εξής σύνθεση: 

Πρόεδρος: Ηλίας Σουφλερός, κωλυόμενου του κ. Δημήτρη 
Τζουγανάτου 

Μέλη: Ηλίας Βλάσσης, 

Νικόλαος Καραμητσάνης, κωλυομένου του τακτικού Θεό¬ 
δωρου Δεληγιαννάκη, Δημόκριτος Άμαλλος, κωλυομένου του 
τακτικού Παναγιώτη Μαντζουράνη Αλεξάνδρα Μικρουλέα, κω¬ 
λυομένου του τακτικού Λεωνίδα Νικολούζο, Αντώνιος Μέγγου- 
λης, κωλυομένου του τακτικού Κωνσταντίνου Ηλιόπουλου 

Ιωάννης Κατσουλάκος, 

Χαρίσιος Ταγαράς και 

Νικόλαος Βέπας. 

Γραμματέας: Αικατερίνη Τριβέλη, κωλυόμενης της τακτικής 
Αλεξάνδρας-Μαρίας Ταραμπίκου. 

Θέμα της Συνεδριάσεως ήταν ο προληπτικός έλεγχος της 
από 28.12.2001 γνωστοποιηθείσας, σύμφωνα με το άρθρο 4β 
του Ν. 703/77, όπως ισχύει, συγκέντρωσης επιχειρήσεων που 
αφορά τη μετατροπή του κοινού ελέγχου, που ασκούν επί της 
εταιρείας ΤΟΜΗ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ, αφενός οι 
εταιρίες ΕΛΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ και η ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙ¬ 
ΡΕΙΑ και ο Λ. Γ ιαννακούλης και αφετέρου οι Τίτος Ε. Γ αλενιανός, 
Ξενοφώντας Δ. Ζαβιτσάνος, Αθανάσιος Κατρής και Ξενοφώ- 
ντας Η. Ζαβιτσάνος, σε αποκλειστικό έλεγχο της εταιρίας ΕΛ¬ 
ΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙ¬ 
ΚΗ ΕΤΑΙΡΕΙΑ. 

Στη συνεδρίαση παρέστησαν α) οι εταιρίες ΕΛΛΗΝΙΚΗ ΤΕ- 
ΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ 
και ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ και ο Λ. Γιαννακού- 
λης διά των πληρεξούσιων δικηγόρων Βασιλικής Νιάτσου και 
Αποστόλου Νταντάμη και β) και τα φυσικά πρόσωπα Τίτος Ε. 
Γαλενιανός, Ξενοφώντας Η. Ζαβιτσάνος, Αθανάσιος Κατρής 
και Ξενοφώντας Δ. Ζαβιτσάνος διάτων άνω πληρεξουσίων δι¬ 
κηγόρων, Βασιλικής Νιάτσου και Αποστόλου Νταντάμη. 

Στην αρχή της συνεδρίασης, το λόγο έλαβε η Γ ενική Εισηγή- 
τριατης Γ ραμματείας, Σοφία Καμπερίδου, η οποία ανέπτυξε τη 
γραπτή εισήγησή της και πρότεινε τη μη απαγόρευση της υπό 
κρίση συγκέντρωσης δεδομένου ότι δεν περιορίζει σημαντικά 

1 Από την παρούσα απόφαση έχουν παραληφθεί, σύμφωνα με το άρθρο 
23 παρ.7του Κανονισμού Λειτουργίας καιΔιαχείρισηςτης Επιτροπής Αντα¬ 
γωνισμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι 
αποτελούν επιχειρηματικό απόρρητο. Στη θέση των στοιχείων που έχουν 
παραληφθεί υπάρχει η ένδειξη [...]. Όπου ήταν δυνατό τα στοιχεία που πα- 
ραλήφθηκαν αντικαταστάθηκαν με ενδεικτικά ποσά και αριθμούς ή με γε¬ 
νικές περιγραφές (εντός [...]). 

τον ανταγωνισμό στις επιμέρους σχετικές αγορές, τις 
οποίες αφορά. Στην συνέχεια, το λόγο έλαβαν οι ανωτέ¬ 
ρω πληρεξούσιοι δικηγόροι των γνωστοποιουσών εται¬ 
ριών, οι οποίοι συντάχθηκαν με την εισήγηση της Γραμ- 
ματείας, ανέπτυξαν τις θέσεις αυτών, έδωσαν διευκρινή- 
σεις και απάντησαν σε ερωτήσεις που τους υπέβαλαν ο 
Πρόεδρος και τα Μέλη της Επιτροπής και ζήτησαν την 
έγκριση της συγκέντρωσης. 

Η Επιτροπή Ανταγωνισμού συνήλθε σε διάσκεψη την 6η 
Φεβρουάριου 2002, ημέρα Τετάρτη και ώρα 11:00, στην 
ίδια ως άνω αίθουσα, 611, της Γενικής Γραμματείας 
Εμπορίου του Υπουργείου Ανάπτυξης και αφού έλαβε 
υπόψη τα στοιχεία του σχετικού φακέλου, την εισήγηση 
της Γραμματείας και τις απόψεις που διετύπωσαν προ- 
φορικώς, οι ενδιαφερόμενες εταιρίες, 

ΣΚΕΦΘΗΚΕ ΩΣ ΕΞΗΣ: 

I. Το άρθρο 4του Ν. 703/77, όπως ισχύει σήμερα, ορίζει 
στην παρ. 2 ότι συγκέντρωση επιχειρήσεων πραγματο¬ 
ποιείται: α) όταν συγχωνεύονται με κάθε τρόπο δύο ή πε¬ 
ρισσότερες προηγουμένως ανεξάρτητες επιχειρήσεις, β) 
όταν ένα ή περισσότερα πρόσωπα που ελέγχουν ήδη μία 
τουλάχιστον επιχείρηση ή περισσότερες επιχειρήσεις, α¬ 
ποκτούν άμεσα ή έμμεσα, με αγορά συμμετοχών στο κε¬ 
φάλαιο ή στοιχείωντου ενεργητικού, με σύμβαση ή με άλ¬ 
λον τρόπο, τον έλεγχο του συνόλου ή τμημάτων μιας ή πε¬ 
ρισσοτέρων επιχειρήσεων, στην παρ. 3, ότι για την 
εφαρμογή του παρόντος νόμου ο έλεγχος απορρέει από 
δικαιώματα, συμβάσεις ή άλλα μέσα, τα οποία είτε μεμο¬ 
νωμένα είτε από κοινού με άλλα και λαμβανομένων υπό¬ 
ψη των σχετικών πραγματικών ή νομικών συνθηκών, πα- 
ρέχουντη δυνατότητα καθοριστικής επίδρασης, στη δρα¬ 
στηριότητα μιας επιχείρησης, και ιδίως από: α) 
δικαιώματα κυριότητας ή επικαρπίας επί του συνόλου ή 
μέρους των περιουσιακών στοιχείων της επιχείρησης, β) 
δικαιώματα ή συμβάσεις που παρέχουν δυνατότητα κα¬ 
θοριστικής επίδρασης στη σύνθεση, στις συσκέψεις ή 
στις αποφάσεις των οργάνων μιας επιχείρησης, στην 
παρ.4, ότι ο έλεγχος αποκτάται από το πρόσωπο ή τα πρό¬ 
σωπα ή τις επιχειρήσεις, που: α) είναι υποκείμενα των δι¬ 
καιωμάτων ή δικαιούχοι από τις συμβάσεις αυτές ή β) χω¬ 
ρίς να είναι υποκείμενα των δικαιωμάτων ή δικαιούχοι από 
τις συμβάσεις αυτές, δικαιούνται να ασκούν τα δικαιώμα¬ 
τα που απορρέουν από αυτές. Από τις παραπάνω διατά¬ 
ξεις συνάγεται ότι εκτός από τη συγχώνευση, συγκέ¬ 
ντρωση πραγματοποιείται και στην περίπτωση απόκτη¬ 
σης ελέγχου από μία επιχείρηση που ενεργεί μόνη της ή 
από δύο ή περισσότερες επιχειρήσεις που ενεργούν από 
κοινού. Έλεγχος δύναται επίσης να αποκτηθεί από ένα 
πρόσωπο, στις περιπτώσεις που το πρόσωπο αυτό ελέγ¬ 
χει ήδη τουλάχιστον μία άλλη επιχείρηση ή ακόμη και από 
συνδυασμό προσώπων, τα οποία ελέγχουν μία άλλη επι¬ 
χείρηση. Ως πρόσωπο (ή πρόσωπα) νοείται τόσο το νομι¬ 
κό πρόσωπο δημοσίου ή ιδιωτικού δικαίου, όσο και το φυ¬ 
σικό πρόσωπο. Ο ορισμός της συγκέντρωσης καταλαμ¬ 
βάνει μόνο τις μεταβολές, όσον αφορά τον έλεγχο των 
επιχειρήσεων και ως εκ τούτου η εσωτερική αναδιάρθρω¬ 
ση, στα πλαίσια ενός ομίλου εταιρειών, δεν δύναται να 
αποτελεί συγκέντρωση. Η διαπίστωση της απόκτησης 
ελέγχου είναι πραγματικό ζήτημα, το οποίο ερευνάται αά 
όσο. Τούτο, σημαίνει, ότι ο έλεγχος δύναται να απορρέει 
από το συνδυασμό διαφόρων συγκλινουσών ενδείξεων ή 


ακόμη και να αναιρείται από την ύπαρξη αντίθετων πραγ¬ 
ματικών στοιχείων, τα οποία στη συγκεκριμένη περίπτω¬ 
ση είναι ικανά να ανατρέψουνε το υπάρχον τεκμήριο του 
ελέγχου. Θεωρείται, ότι υπάρχει έλεγχος αποκλειστικός 
ή κοινός, άμεσος ή έμμεσος, όταν η συγκέντρωση παρέ¬ 
χει τη δυνατότητα καθοριστικού επηρεασμού της δρα¬ 
στηριότητας μιας επιχείρησης με βάση δικαιώματα ιδιο¬ 
κτησίας, εκμετάλλευσης, ψήφου κ.λ.π. ή δικαιώματα από 
συμβάσεις ή οποιαδήποτε άλλα μέσα. Η απόκτηση του 
ελέγχου δύναται να στηρίζεται, όπως αναφέρεται στις ως 
άνω διατάξεις, είτε στην απόκτηση δικαιωμάτων ιδιοκτη¬ 
σίας ή εκμετάλλευσης, του συνόλου ή ενός μέρους των 
περιουσιακών στοιχείων της επιχείρησης, είτε στην από¬ 
κτηση δικαιωμάτων ψήφου, που επιτρέπουν στο δικαιού¬ 
χο την αποφασιστική επιρροή στη σύνθεση των οργάνων 
ή στις αποφάσεις της ελεγχόμενης επιχείρησης, είτε ακό¬ 
μη σε συμφωνίες μετόχων που παρέχουν τη δυνατότητα 
καθοριστικού επηρεασμού των αποφάσεωντων οργάνων 
της επιχείρησης. Δύναται, όμως ο έλεγχος να απορρέει 
κατ' εξαίρεση και από σχέσεις οικονομικής εξάρτησης, οι 
οποίες δύνανται να οδηγήσουν σε αποφασιστική επιρροή 
της επιχείρησης σε μια άλλη επιχείρηση και να παρέχουν 
έτσι τη δυνατότητα καθοριστικού επηρεασμού της οικο¬ 
νομικής συμπεριφοράς της άλλης επιχείρησης (βλ. και 
σημ. 9 της υπό στοιχεία 98/066/02 Ανακοίνωση της Ευ¬ 
ρωπαϊκής Επιτροπής για την έννοια της συγκέντρωσης, 
ΕΕ αριθ. 066 της 2.3.1998, σελ. 5 και τις εκεί περαιτέρω 
παραπομπές). Ο έλεγχος, δύναται να είναι, είτε άμεσος, 
όταν αποκτάται από πρόσωπα ή επιχειρήσεις που είναι 
υποκείμενα δικαιωμάτων ή δικαιούχοι από συμβάσεις, εί¬ 
τε έμμεσος, όταν αυτός που έχει τυπικά μια ελέγχουσα 
συμμετοχή, διαφέρει από το πρόσωπο ή την επιχείρηση 
που έχει την πραγματική εξουσία άσκησης των δικαιωμά- 
τωνπου προκύπτουν απάτη συμμετοχή αυτή. Στην έννοια 
της απόκτησης ελέγχου εμπίπτουν και οι περιπτώσεις 
στις οποίες επέρχεται μεταβολή της διάρθρωσης του 
ελέγχου, όπως η μεταβολή του κοινού ελέγχου σε απο¬ 
κλειστικό ή και αντίστροφα, καθώς και η αύξηση του αριθ¬ 
μού των μετόχων που ασκούν κοινό έλεγχο. Περαιτέρω, ο 
έλεγχος δύναται, όπως προαναφέρθηκε, να εμφανισθεί 
είτε ως αποκλειστικός, είτε ως κοινός. Υφίσταται, κατά κα¬ 
νόνα, αποκλειστικός έλεγχος, όταν μία επιχείρηση απο¬ 
κτά την πλειοψηφία του μετοχικού κεφαλαίου και των δι¬ 
καιωμάτων ψήφου μιας εταιρίας - επιχείρησης ή στην πε¬ 
ρίπτωση της λεγάμενης ειδικής μειοψηφίας, δηλαδή όταν 
οφείλεται σε ορισμένα ειδικά δικαιώματα του μειοψηφού- 
ντος μετόχου ή των μειοψηφούντων μετόχων, τα οποία 
παρέχουν τη δυνατότητα καθορισμού της στρατηγικής 
εμπορικής συμπεριφοράς της ελεγχόμενης επιχείρησης. 
Τούτο δύναται να συμβεί και όταν ένας μόνο μειοψηφών 
μέτοχος έχει άθ ίαοίο τον αποκλειστικό έλεγχο, στην πε¬ 
ρίπτωση που οι υπόλοιπες μετοχές είναι διάσπαρτες σε 
μεγάλο αριθμό μετόχων και εφόσον ο εν λόγω μέτοχος 
έχει σταθερή πλειοψηφία σε ψήφους στις Γενικές Συνε¬ 
λεύσεις, αφού, οι λοιποί μέτοχοι ούτε είναι παρόντες, ού¬ 
τε εκπροσωπούνται στις συνελεύσεις αυτές. Κοινός έλεγ¬ 
χος υπάρχει όταν οι μέτοχοι (μητρικές εταιρίες) πρέπει να 
συμφωνήσουν, όσον αφορά τις σημαντικές αποφάσεις, 
που αφορούν την ελεγχόμενη επιχείρηση, όταν δηλαδή 
κάθε μέτοχος που συμμετέχει στον κοινό έλεγχο έχει το 
δικαίωμα να αναστείλει (αποτρέψει) τη λήψη των στρατη¬ 
γικών αποφάσεων της υπό κοινό έλεγχο επιχείρησης. 
Υπάρχει τεκμήριο κοινού ελέγχου, όταν οι ελέγχουσες 

επιχειρήσεις διαθέτουν ίσα δικαιώματα ψήφου ή ίδια δι¬ 
καιώματα εκπροσώπησης στα όργανα λήψης των αποφά¬ 
σεων ή όταν, έστω και αν δεν υπάρχει ισότητα ψήφων ή 
ισότητα εκπροσώπησης, οι μειοψηφούντες μέτοχοι 
έχουν ειδικά πρόσθετα δικαιώματα αρνησικυρίας σε απο¬ 
φάσεις που έχουν ουσιώδη σημασία για την εμπορική 
στρατηγική συμπεριφορά της κοινής επιχείρησης. Η από¬ 
κτηση αποκλειστικού ελέγχου περιλαμβάνει και τη μετα¬ 
τροπή του κοινού ελέγχου σε αποκλειστικό. Η μετατροπή 
αυτή θεωρείται ότι αποτελεί συγκέντρωση επιχειρήσεων, 
επειδή η αποκλειστικά ασκούμενη αποφασιστική επιρροή 
διαφέρει ουσιωδώς από την ασκούμενη από κοινού με άλ¬ 
λους, δεδομένου ότι η τελευταία οφείλει να λάβει υπόψη 
τα ενδεχομένως διαφορετικά συμφέροντα του άλλου εν¬ 
διαφερομένου μέρους ή των άλλων ενδιαφερομένων (βλ. 
Ανακοίνωση ΕΕ 098/066/02 παρ. 16 και 98/66/03 παρ. 
30,31 και 32). 

Εξάλλου, κατά το άρθρο 4β παρ.1 του ν. 703/77, όπως 
ισχύει, κάθε συγκέντρωση επιχειρήσεων πρέπει να γνω¬ 
στοποιείται στην Επιτροπή Ανταγωνισμού μέσα σε δέκα 
(10) εργάσιμες ημέρες από τη σύναψη της συμφωνίας ή 
τη δημοσίευση της προσφοράς ή ανταλλαγής ή την από¬ 
κτηση συμμετοχής, που εξασφαλίζει τον έλεγχο της επι¬ 
χείρησης όταν: α) με τη συγκέντρωση αποκτάται ή αυξά¬ 
νεται μερίδιο αγοράς των προϊόντων ή των υπηρεσιών, 
που αφορά η συγκέντρωση, όπως αυτό ορίζεται στο άρ¬ 
θρο 4στ, που αντιπροσωπεύει στην εθνική αγορά ή σε ένα 
σημαντικό σε συνάρτηση με τα χαρακτηριστικά των προϊ¬ 
όντων ή των υπηρεσιών, τμήμα της, τουλάχιστον τριάντα 
πέντε τοις εκατό (35%) του συνολικού κύκλου εργασιών 
που πραγματοποιείται με τα προϊόντα ή τις υπηρεσίες 
που θεωρούνται ομοειδή από τον καταναλωτή λόγω των 
ιδιοτήτων, της τιμής τους και της χρήσης για την οποία 
προορίζονται ή β) όταν ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση, κατά τα οριζόμενα στο άρθρο 4στ, ανέρχεται 
στην εθνική αγορά, τουλάχιστον σε εκατόν πενήντα εκα¬ 
τομμύρια (150.000.000) Ευρώ και δύο τουλάχιστον από 
τις συμμετέχουσες επιχειρήσεις πραγματοποιούν, καθε¬ 
μιά χωριστά, συνολικό κύκλο εργασιών άνω των δεκαπέ¬ 
ντε εκατομμυρίων (15.000.000) Ευρώ. Τέλος, κατά το άρ¬ 
θρο 4γ'παρ. 1 του ν. 703/77, όπως ισχύει, με απόφαση της 
Επιτροπής Ανταγωνισμού απαγορεύεται κάθε συγκέ¬ 
ντρωση επιχειρήσεων, που υπόκειται σε προηγούμενη 
γνωστοποίηση και η οποία μπορεί να περιορίσει σημαντι¬ 
κά τον ανταγωνισμό στην εθνική αγορά ή σε ένα σημαντι¬ 
κό σε συνάρτηση με τα χαρακτηριστικά των προϊόντων ή 
των υπηρεσιώντμήματης και ιδίως με τη δημιουργία ή ενί¬ 
σχυση δεσπόζουσας θέσης. Σύμφωνα δε με τη παρ. 2του 
ιδίου άρθρου, για την εκτίμηση της δυνατότητας μιας συ¬ 
γκέντρωσης να περιορίσει σημαντικά τον ανταγωνισμό 
υπό την έννοια της παρ.1 αυτού, λαμβάνονται υπόψη η 
διάρθρωση όλων των σχετικών αγορών, ο πραγματικός ή 
δυνητικός ανταγωνισμός εκ μέρους επιχειρήσεων εγκα¬ 
τεστημένων εντός ή εκτός Ελλάδας, η ύπαρξη νομικών ή 
πραγματικών εμποδίων εισόδου στην αγορά, η θέση των 
ενδιαφερομένων επιχειρήσεων στην αγορά και η χρημα¬ 
τοδοτική και οικονομική δύναμή τους, οι δυνατότητες επι¬ 
λογής των προμηθευτών και των χρηστών από τις επιχει¬ 
ρήσεις και από άλλες ανταγωνιστικές ή δυνητικά ανταγω¬ 
νιστικές επιχειρήσεις, η πρόσβασή τους στις πηγές 
εφοδιασμού ή στις αγορές διάθεσης των προϊόντων, η 
εξέλιξη της προσφοράς και της ζήτησης των οικείων αγα¬ 


θών και υπηρεσιών, τα συμφέροντα των ενδιάμεσων και 
τελικών καταναλωτών και η συμβολή στην εξέλιξη της τε¬ 
χνικής και οικονομικής προόδου, υπό τον όρο ότι η εξέλι¬ 
ξη αυτή είναι προς το συμφέροντων καταναλωτών και δεν 
αποτελεί εμπόδιο για τον ανταγωνισμό. 

II. Στην υπό κρίση υπόθεση συγκέντρωσης επιχειρήσε¬ 
ων, από τα έγγραφα του φακέλου, τις διευκρινήσεις των 
πληρεξουσίων δικηγόρωντων ενδιαφερομένων επιχειρή¬ 
σεων και την εν γένει συζήτηση της υπό κρίση υπόθεσης, 
προέκυψαντα ακόλουθα: 

α) Στις 28-12-2001, οι αγοράστριες εταιρείες ΕΛΛΗΝΙ¬ 
ΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙ¬ 
ΚΗ ΕΤΑΙΡΕΙΑ με διακριτικό τίτλο (δ.τ.) «ΕΛΛΗΝΙΚΗ ΤΕ- 
ΧΝΟΔΟΜΙΚΗ ΑΕ» (εφεξής ΤΕΧΝΟΔΟΜΙΚΗ) και ΑΚΤΩΡ 
ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ με δ.τ. «ΑΚΤΩΡ Α.Τ.Ε» 
(εφεξής ΑΚΤΩΡ) αφενός και αφετέρου τα φυσικά πρόσω¬ 
πα Τίτος Ε. Γαλενιανός, Ξενοφώντας Δ. Ζαβιτσάνος, Αθα¬ 
νάσιος Κατρής και Ξενοφώντας Η. Ζαβιτσάνος (εφεξής 
Πωλητές) γνωστοποίησαν στη Γραμματεία της Επιτρο¬ 
πής Ανταγωνισμού, την πρόθεση των δύο εταιρειών να 
αποκτήσουν αποκλειστικό έλεγχο επί της εταιρείας ΤΟ¬ 
ΜΗ ΑΝΩΝΥΜΟΣ ΤΕΧΝΙΚΗ ΕΤΑΙΡΕΙΑ με δ.τ. «ΤΟΜΗ 
Α.Τ.Ε.» (εφεξής ΤΟΜΗ). 

Στις 19-12-2001 υπεγράφη μεταξύ αφενός των εταιρει¬ 
ών ΤΕΧΝΟΔΟΜΙΚΗ και ΑΚΤΩΡ και αφετέρου των ως άνω 
πωλητών, προσύμφωνο πώλησης 2.787.400 μετοχών της 
εταιρείας ΤΟΜΗ, οι οποίες αντιστοιχούν στο 50% μείον 
100 μετοχές του καταβεβλημένου μετοχικού κεφαλαίου 
της. Μετά την γνωστοποιηθείσα εξαγορά το σύνολο σχε¬ 
δόν του μετοχικού κεφαλαίου (99,9965%) της ΤΟΜΗ, το 
υπόλοιπο 0,0035% που αντιστοιχεί σε 200 μετοχές βρί¬ 
σκεται στην κατοχή του Λ. Γιαννακούλη, θα ελέγχεται από 
την ΤΕΧΝΟΔΟΜΙΚΗ, άμεσα και μέσω της θυγατρικής της 
ΑΚΤΩΡ. Ο ακριβής αριθμός μετοχών που θα κατέχει κα¬ 
θεμιά από τις αγοράστριες δεν προσδιορίζεται καθόσον, 
όπως αναφέρεται στο άρθρο 1 παρ. 4του προσυμφώνου, 
«τον αριθμό των Μετοχών που θα αγοράσει καθεμιά από 
τις Αγοράστριες θα καθορίσουν οι ίδιες χωρίς καμιά ανά¬ 
μειξη των Πωλητών, όπως επίσης οι Αγοράστριες δικαι¬ 
ούνται ν’ αποφασίσουν την αγορά του συνόλου των Με¬ 
τοχών από μία μόνο απ’ αυτές». Μέρος του τιμήματος κα¬ 
ταβλήθηκε με την υπογραφή του προσυμφώνου και, ως 
εξασφάλιση, οι πωλητές παρέδωσαν στις αγοράστριες 
«.. .ως ενέχυρο κατά την έννοια και τους ορισμούς των άρ¬ 
θρων 1209 και επ. του ΑΚ όλες τις πιο πάνω αναφερόμε- 
νες και περιγραφόμενες Μετοχές τους...», διατηρώντας, 
για όσο χρονικό διάστημα παραμείνουν κύριοι των μετο¬ 
χών «...μόνο το δικαίωμα συμμετοχής τους στις Γενικές 
Συνελεύσεις της Εταιρείας και απόληψηςτων διανεμομέ- 
νων μερισμάτων». Η οριστική σύμβαση πώλησης και με¬ 
ταβίβασης των Μετοχών θα πραγματοποιηθεί μόλις 
εγκριθεί η συγκέντρωση από την Επιτροπή Ανταγωνι¬ 
σμού (άρθρο 1 παρ. 3 προσυμφώνου). 

β) Η συμμετέχουσα ΕΛΛΗΝΙΚΗ ΤΕΧΝΟΔΟΜΙΚΗ ΑΝΩ¬ 
ΝΥΜΗ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ, ιδρύθηκε το 
1955 ως Ε.Π.Ε. και μετετράπη σε Α.Ε. το 1962. Εισήχθη 
στο Χρηματιστήριο Αξιών Αθηνών (ΧΑΑ) τον Απρίλιο 
1994. Έχει έδρα την Αθήνα, διαθέτει γραφεία σε Θεσσα¬ 
λονίκη, Αλεξανδρούπολη, Ξάνθη και Πάτρα. Δραστηριο¬ 
ποιείται κυρίως στην ανάληψη και εκτέλεση δημοσίων, 
δημοτικών και ιδιωτικών τεχνικών έργων, ερευνών και με¬ 
λετών καθώς και στην παροχή υπηρεσιών τεχνικού συμ¬ 
βούλου. Κατέχει εργοληπτικό πτυχίο Η’ τάξης, με δυνα- 

τότητα να λαμβάνει αυτοτελώς μέρος σε διαγωνισμούς 
για εκτέλεση έργων προϋπολογισμού μέχρι 12 δις δραχ¬ 
μές. Το μετοχικό κεφάλαιό της ανέρχεται σε 27 δις δρχ. 
και βασικοί μέτοχοί της είναι οι Λ. Μπόμπολας (22,14%), 
Δ. Καλλιτσάντσης (7,54%), Α. Καλλιτσάντσης (6,94%), η 
Εθνική Τράπεζα (5,16%), Ν. Τρίχας (3,23%) και Δ. Κού¬ 
τρας (2,49%). Ηγείται ομίλου επιχειρήσεων, οι οποίες 
δραστηριοποιούνται, στο εσωτερικό και στο εξωτερικό, 
στους τομείς των κατασκευών, της εκμετάλλευσης αυ¬ 
τών, της παραγωγής και εκμετάλλευσης ενέργειας, της 
αξιοποίησης ακινήτων (γθβΙ θείεΐθ), της παροχής τεχνικών 
και οικονομικών συμβουλών, του σχεδιασμού και εκτέλε¬ 
σης αναπτυξιακών προγραμμάτων, της κατεργασίας και 
εκμετάλλευσης πετρωμάτων και της εμπορίας οικοδομι¬ 
κών υλικών, των εργασιών αναπαλαιώσεως κτιρίων, της 
διαχείρισης και εκμετάλλευσης εμπορικών πλοίων, των 
τουριστικών και ψυχαγωγικών υποδομών και υπηρεσιών, 
κ.λ.π.. Ο κύκλος εργασιώντης, το 2000, στην εθνική αγο¬ 
ρά, ανήλθε σε 194.727.755 Ευρώ (66.353.482.521 δρχ.), 
ενώ ο ενοποιημένος κύκλος εργασιών της, που περιλαμ¬ 
βάνει και τις ΑΚΤΩΡ, ΤΕΒ Α.Ε., ΚΑΣΤΩΡ Α.Ε., ΤΕΧΝΟΣΑΝ 
Α.Ε. και ΕΚΓΕ Α.Ε. σε 439.390.229 Ευρώ 
(147.916.326.330 δρχ.). 

γ) Η συμμετέχουσα ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙ¬ 
ΡΙΑ ιδρυθείσα το 1977 έχει έδρα το Χαλάνδρι και στις δρα- 
στηριότητές της περιλαμβάνονται κυρίως ο σχεδιασμός, 
η ανάληψη και εκτέλεση δημοσίων, δημοτικών και ιδιωτι- 
κώντεχνικών έργων, η τεχνική διεύθυνση τεχνικών έργων 
ή επενδύσεων, η παροχή τεχνικών συμβουλών, η εκπόνη¬ 
ση μελετών, η ανέγερση οικοδομών. Κατέχει εργοληπτι¬ 
κό πτυχίο Η’ τάξης. Είναι εισηγμένη στο ΧΑΑ από το 1993. 
Το μετοχικό της κεφάλαιο ανέρχεται σε 13,75 δις δρχ. και 
ελέγχεται από την ΤΕΧΝΟΔΟΜΙΚΗ (50,31%). Ο κύκλος 
εργασιών της, το 2000, ανήλθε, στην εθνική αγορά, σε 
152.417.636 Ευρώ (51.936.309.579 δρχ.), ενώ ο ενοποιη¬ 
μένος κύκλος εργασιώντης μαζί με τις εταιρείες ΤΕΜΚΑΤ 
Α.Τ.Ε. και ΤΕΜΚΑΤ Α.Ε. στις οποίες διατηρεί συμμετοχές 
σε ποσοστό 70% σε 163.163.609 Ευρώ (55.598.000.000 
δρχ.). Ηγείται υπό-ομίλου δεκατριών (13) εταιρειών. 

δ) Από τις εταιρείες του ομίλουτηςΤΕΧΝΟΔΟΜΙΚΗ, τε¬ 
χνικές είναι οι ΑΚΤΩΡ, ΤΕΧΝΟ Α.Τ.Ε., ΚΑΣΤΩΡ Α.Ε., ΤΕ¬ 
ΧΝΟΣΑΝ Α.Ε., Τ.Ε.Β. Α.Ε. και ΕΚΓΕ Α.Ε., ενώ η επίσης 
ελεγχόμενη εταιρεία ΕΛΛΗΝΙΚΗ ΕΝΕΡΓΕΙΑ ΚΑΙ ΑΝΑΠΤΥ¬ 
ΞΗ Α.Ε. δραστηριοποιείται στην αγορά της διαχείρισης 
και εκμετάλλευσης ενεργειακών έργων. Οι εταιρείες του 
ομίλου συμμετέχουν με ποσοστό ίσο ή μεγαλύτερο του 
50% στις κοινοπραξίες: Γ.Ε.Φ.Υ.Ρ.Α. Α.Ε., ΑΤΤΙΚΗ ΟΔΟΣ 
Α.Ε., ΕΛΛΗΝΙΚΗ ΤΕΧΝΟΔΟΜΙΚΗ Α.Ε.-ΠΟΛΥΤΕΧΝΙΚΗ 
Α.Ε., ΕΛΛΗΝΙΚΗ ΤΕΧΝΟΔΟΜΙΚΗ Α.Ε.-ϋ & Ρ (ΕΛΛΑΣ) 
Α.Τ.Ε., ΕΛΛΗΝΙΚΗ ΤΕΧΝΟΔΟΜΙΚΗ Α.Ε.-Τ.Ε.Σ. Α.Ε., ΕΛ¬ 
ΛΗΝΙΚΗ ΤΕΧΝΟΔΟΜΙΚΗ Α.Ε.-ΑΒΑΞ Α.Ε.-Ν.Γεραρχάκης- 
Κ.Κουβαράς, ΑΚΤΩΡ Α.Τ.Ε..-ΓΕΚΑΤ Α.Τ.Ε., ΑΚΤΩΡ Α.Τ.Ε.- 
ΠΑΝΤΕΧΝΙΚΗ Α.Ε., ΑΚΤΩΡ Α.Τ.Ε.-ΑΝΑΣΤΗΛΩΤΙΚΗ 
Α.Τ.Ε., ΘΕΜΕΛΙΟΔΟΜΗ Α.Ε.-ΑΚΤΩΡ Α.Τ.Ε., ΑΚΤΩΡ 
Α.Τ.Ε.-ΕΡΓΑΣ Α.Ε. (ΚΑΒΑΛΑ), ΑΚΤΩΡ Α.Τ.Ε.-ΕΛΛΗΝΙΚΗ 
ΤΕΧΝΟΔΟΜΙΚΗ Α.Ε.-ΠΡΟΔΟΜΗ Α.Ε., ΑΚΤΩΡ Α.Τ.Ε.- 
ΑΒΑΞ Α.Ε.-ΕΤΕΘ Α.Ε. καθώς και σε πολλές άλλες. 

III. Η ΤΟΜΗ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ εδρεύουσα 
στην Αργυρούπολη Αττικής, ιδρύθηκε το 1985 και δρα¬ 
στηριοποιείται στον κλάδο των κατασκευών με την εκτέ¬ 
λεση τεχνικών έργων, δημοσίων και ιδιωτικών, άμεσα και 
έμμεσα, με τη συμμετοχή της σε κοινοπραξίες. Διαθέτει 
εργοληπτικό πτυχίο Ζ’ τάξεως. Το μετοχικό κεφάλαιό της 


ανέρχεται σε 1.115.000.000 δρχ. και η μετοχική της σύν¬ 
θεση είναιη ακόλουθη: ΤΕΧΝΟΔΟΜΙΚΗ αριθμός μετοχών 
1.672.400, ποσοστό 29,9982%, ΑΚΤΩΡ αριθμός μετοχών 
1.115.000 ποσοστό 20,0000%, Λ. Γιαννακούλης αριθμός 
μετοχών 200 ποσοστό 0,0036%, Ξεν. Δ. Ζαβιτσάνος αριθ¬ 
μός μετοχών 696.850 ποσοστό 12,4996%, Τ. Γαλενιάνος 
αριθμός μετοχών 696.850 ποσοστό 12,4996%, Αθ. Κα- 
τρής αριθμός μετοχών 96.850, ποσοστό 12,4996%, Ξεν. 
Η. Ζαβιτσάνος αριθμός μετοχών 696.850 ποσοστό 
12,4996%. Ο κύκλος εργασιώντο 2000 ανήλθε, στην εθνι¬ 
κή αγορά, σε39.272.703 Ευρώ (ήτοι 13.382.173.737 δρχ.) 
και ο ενοποιημένος κύκλος εργασιών της σε 42.006.963 
Ευρώ (14.141.224.356 δρχ.). 

Η ΤΟΜΗ ελέγχει τις εταιρείες: α) ΑΛΠΑ ΜΑΓΙΟ ΑΝΩΝΥ¬ 
ΜΗ ΟΡΕΙΒΑΤΙΚΗ, ΕΜΠΟΡΙΚΗ, ΤΟΥΡΙΣΤΙΚΗ ΚΑΙ ΕΚΔΟΤΙ¬ 
ΚΗ ΕΤΑΙΡΕΙΑ, η οποία δραστηριοποιείται στην εμπορία 
και προώθηση ορειβατικών και λοιπών αθλητικών ειδών 
και ρουχισμού. Στο μετοχικό της κεφάλαιο (250 εκ. δρχ) 
συμμετέχει με ποσοστό 80% η ΤΟΜ Η και 20% η Χαρίκλεια 
Τσιμογιάννη. Ο κύκλος εργασιών της το 2000 ανήλθε, 
στην εθνική αγορά, σε 758.587.635 δρχ. β) ΤΟΜΗ Α.Τ.Ε. 
και ΣΙΑ Ε.Ε. με δ.τ. «ΕΡΓΟΝ Ε.Ε.». Τεχνική εταιρεία. Στο 
εταιρικό της κεφάλαιο (1.000.000 δρχ) συμμετέχει η ΤΟ¬ 
ΜΗ, ως ομόρρυθμος εταίρος, με ποσοστό 96% και ως ετε¬ 
ρόρρυθμος εταίρος με ποσοστό 1%, ο Ξ. Η. Ζαβιτσάνος. 
Ο κύκλος εργασιών της παρουσιάζει πτωτική πορεία από 
1.525.904 Ευρώ το 1998, σε 678.675 Ευρώ το 1999 και 
33.967 Ευρώ το 2000. Επίσης, η ΤΟΜΗ συμμετέχει στις 
κοινές επιχειρήσεις: α) ΕΠΙΧΕΙΡΗΣΕΙΣ ΤΟΜΗ ΕϋΙ_ Ε.Π.Ε. 
(εφεξής ΤΟΜΗ ΕΩΕ) με έδρα την Αργυρούπολη Αττικής 
και ασχολείται με την κατασκευή, λειτουργία και εκμετάλ¬ 
λευση των εγκαταστάσεων παραγωγής ενέργειας από 
βιοαέριο στον ΧΥΤΑ Άνω Λιοσίων. Δεν είναι εγγεγραμμέ¬ 
νη στο ΜΕΕΠ, και ως εκτούτου δεν αναλαμβάνει την εκτέ¬ 
λεση δημόσιων έργων. Στο εταιρικό της κεφάλαιο 
(6.000.000 δρχ.) η ΤΟΜΗ συμμετέχει με ποσοστό 50%, 
ενώ το υπόλοιπο 50% το κατέχει εταιρεία «ΕηθΓργ ϋθνΘί- 
οριτίΘπΐε (ΨΚ) Ι_1ά». Ο κύκλος εργασιώντης το 2000 ανήλ¬ 
θε σε 4.429.400.000 δρχ. β) ΒΙΟΑΕΡΙΟ-ΕΝΕΡΓΕΙΑ ΑΝΩ 
ΛΙΟΣΙΑ Ε.Π.Ε. με δ.τ. «ΒΕΑΛ Ε.Π.Ε.». Έχει έδρα στο Ζε- 
φύρι Αττικής και αντικείμενο την παραγωγή ηλεκτρικής 
ενέργειας από βιοαέριο στο ΧΥΤΑ Άνω Λιοσίων και την 
εμπορία της παραγόμενης ενέργειας (με την πώλησή της 
στη ΔΕΗ). Στο εταιρικό της κεφάλαιο (1.076.000.000 
δρχ.) η ΤΟΜΗ συμμετέχει με ποσοστό 50%, ενώ το υπό¬ 
λοιπο 50% κατέχει επίσης η εταιρεία «Επει-ργ ϋθνθίορ- 
ΓΠθηΙε (ΨΚ) Ι_1ά». Η πρώτη εταιρική χρήση της έληγε την 
30/6/2001. 

IV. Σύμφωνα με την υπ’ αριθμ. 190/111/01 απόφασης της 
Επιτροπής Ανταγωνισμού, η υπό κρίση υπόθεση αφορά 
στις αγορές: α) της κατασκευής Δημοσίων έργων, β) της 
κατασκευής Ιδιωτικών έργων και περαιτέρω γ) της παρα¬ 
γωγής ηλεκτρικής ενέργειας. Η αγορά των κατασκευών, 
στην οποία δραστηριοποιούνται οι συμμετέχουσες στη 
συγκέντρωση εταιρείες διακρίνεται: α) στην αγορά των 
ιδιωτικών και β) στην αγορά των δημοσίων έργων. Ειδικό¬ 
τερα, για την εκτέλεση δημόσιων έργων μια τεχνική εται¬ 
ρεία θα πρέπει να πληροί ορισμένες προϋποθέσεις ανά¬ 
λογα με το ύψος του προϋπολογισμού του δημοπρατού- 
μενου έργου, οι οποίες αφορούν στη νομική της μορφή, 
στο ύψος των ιδίων κεφαλαίων της κλπ. και να είναι κάτο¬ 
χος πτυχίου εργοληπτικής ικανότητας συγκεκριμένης τά¬ 
ξης κατά περίπτωση. Ανάλογα με τις προϋποθέσεις που 

συγκεντρώνει και τη νομική της μορφή εγγράφεται στο 
Μητρώο Εργοληπτικών Επιχειρήσεων (ΜΕΕΠ), που απο¬ 
σκοπεί στην παρακολούθηση της τεχνικής και οικονομι¬ 
κής της ικανότητας, για μία ή περισσότερες κατηγορίες 
έργων και σε μία τάξη για κάθε κατηγορία. Η κατάταξη 
ισχύει για μια 3ετία, μετά την οποία γίνεται επαναξιολό¬ 
γηση. Οι κατηγορίες έργων στις οποίες μπορεί να εγγρά¬ 
φει μία τεχνική εταιρεία είναι: α) Οδοποιίας, β) Οικοδομι¬ 
κά, γ) Υδραυλικά, δ) Λιμενικά, ε) Ηλεκτρομηχανολογικά 
και στ) Βιομηχανικά-Ενεργειακά, ενώ οι τάξεις, από τις 
οποίες καθορίζεται η δυνατότητα συμμετοχής στους δια¬ 
γωνισμούς για την ανάθεση δημοσίων έργων, είναι 7 και 
διαβαθμίζονται από Α’ έως και Ζ’ για κάθε κατηγορία έρ¬ 
γων και ακολουθεί η Η’ τάξη που είναι γενική. 

Στην αγορά ανάπτυξης, εγκατάστασης, λειτουργίας, 
συντήρησης και εκμετάλλευσης ενεργειακών έργων δρα¬ 
στηριοποιούνται η ΕΛΛΗΝΙΚΗ ΕΝΕΡΓΕΙΑ ΚΑΙ ΑΝΑΠΤΥΞΗ 
Α.Ε. πρώην "ΕΝΕΒΘΟΜ Ανώνυμη εταιρεία παροχής υπη¬ 
ρεσιών στον ενεργειακό τομέα." (εφεξής ΗΕ&ϋ) του ομί¬ 
λου ΤΕΧΝΟΔΟΜΙΚΗ και οι κοινές θυγατρικές ΤΟΜΗ-ΕΩΙ 
και ΒΕΑΛ Ε.Π.Ε. της ΤΟΜΗ. Οι ΒΕΑΛ ΕΠΕ και ΤΟΜΗ-ΕϋΕ, 
στις οποίες η ΤΟΜΗ έχει κοινό έλεγχο, δραστηριοποιού¬ 
νται στον τομέα των Ανανεώσιμων Πηγών Ενέργειας και 
συγκεκριμένα και αποκλειστικά στην παραγωγή ενέργει¬ 
ας από βιοαέριο στο ΧΥΤΑ Άνω Λιοσίων. 

Στον τομέα της παραγωγής και εκμετάλλευσης ηλε¬ 
κτρικής ενέργειας διακρίνονται τέσσερις (4) διαφορετι¬ 
κές δραστηριότητες: α) η παραγωγή ενέργειας στους 
σταθμούς παραγωγής, β) η μεταφορά ενέργειας μέσω 
καλωδίων υψηλής τάσης, γ) η διανομή της μέσω καλω¬ 
δίων χαμηλής τάσης και τέλος δ) η διανομή της (προμή¬ 
θεια) στον τελικό καταναλωτή, κάθε μία από τις οποίες 
μπορεί να θεωρηθεί διακριτή αγορά. Η κρινόμενη υπόθε¬ 
ση αφορά, καταρχήν, στην αγορά της παραγωγής ηλε¬ 
κτρικής ενέργειας, η οποία, βάσει του τρόπου παραγω¬ 
γής της, διακρίνεται: α) στη συμβατική (παραγόμενη π.χ. 
από λιγνίτη), β) στην παραγόμενη από φυσικό αέριο, γ) 
στην υδροηλεκτρική και δ) στην παραγόμενη από ανανε¬ 
ώσιμες πηγές ενέργειας, η εξέταση των οποίων ως άνω 
υποαγορώνπαρέλκει για τους αναφερόμενους στη συνέ¬ 
χεια λόγους της απόφασης. 

Ως σχετική γεωγραφική αγορά στην υπό κρίση περί¬ 
πτωση, θεωρείται η Ελληνική Επικράτεια, αφού, οι συν¬ 
θήκες ανταγωνισμού στην αγορά των κατασκευών, αλλά 
και της ενέργειας, χαρακτηρίζονται από επαρκή ομοιογέ¬ 
νεια στα πλαίσια της Ελληνικής επικράτειας. 

V. Όσον αφορά τη δομή της αγοράς, στο ΜΕΕΠ είναι 
εγγεγραμμένες 507 τεχνικές εταιρείες νομικής μορφής 
Α.Ε. και Ε.Π.Ε., από τις οποίες 55 κατέχουν πτυχίο Η’ τά- 
ξεως, 106 Ζ’ τάξεως, 79 ΣΤ’ τάξεως, 97 Ε’ τάξεως, 40 Δ’ 
τάξεως και 133 δε διαθέτουν πτυχίο. Επίσης, στο χώρο 
δραστηριοποιούνται περί τις 10.000 προσωπικές επιχει¬ 
ρήσεις, ενώ δεν υπάρχουν διαθέσιμα στοιχεία για τον 
αριθμό των επιχειρήσεων που απασχολούνται αποκλει¬ 
στικά με την ιδιωτική οικοδομική δραστηριότητα. Οι 55 
τεχνικές εταιρείες Η’ τάξης έχοντας κυρίαρχη θέση σε 
ένα πολυκερματισμένο κατασκευαστικό κλάδο υλοποι¬ 
ούντο μεγαλύτερο μέρος του προγράμματος Δημοσίων 
Επενδύσεων, ήτοι εκτελούντο 65% περίπου του συνόλου 
των μεγάλων έργων. Οι εξελίξεις στα Βαλκάνια και οι ανά¬ 
γκες σε έργα υποδομής και σε ιδιωτικές κατασκευές στις 
περιοχές αυτές, καθώς και η ανάληψη από την Ελλάδα 
των Ολυμπιακών Αγώνων του 2004, σηματοδοτούν διεύ¬ 


ρυνση της δραστηριότητας για τις κατασκευαστικές εται¬ 
ρείες, λόγω και των κονδυλίων από την Ευρωπαϊκή Ένω¬ 
ση για τη χρηματοδότηση μεγάλων έργων υποδομής. Το 
μέγεθος των εταιρειών είναι ένας από τους πιο κρίσιμους 
παράγοντες στον κατασκευαστικό κλάδο. Ενόψει των 
ανωτέρω και προκειμένου οι ημεδαπές τεχνικές εταιρείες 
να μπορέσουν να καλύψουν τις αυξημένες ανάγκες στον 
κλάδο, προσπαθούν να αποκτήσουν την απαιτούμενη κε¬ 
φαλαιακή ισχύ που θα τους επιτρέπει να πραγματοποιούν 
μεγάλες επενδύσεις για σύγχρονο μηχανολογικό εξοπλι¬ 
σμό και θα τους παράσχει τη δυνατότητα αυτοχρηματο¬ 
δότησης μέρους ή καιτου συνόλου των εκτελουμένων έρ¬ 
γων. Στο πλαίσιο αυτό, μέσω συγχωνεύσεων και εξαγο¬ 
ρών, επιχειρείται η δημιουργία ισχυρών ομίλων 
κατασκευαστικών εταιρειών, ενώ παράλληλα και ο τρα¬ 
πεζικός τομέας αρχίζει να συμμετέχει σε κοινές επιχειρή¬ 
σεις με κατασκευαστικές εταιρείες με σκοπό την χρημα¬ 
τοδότηση μεγάλων έργων. Η ΤΕΧΝΟΔΟΜΙΚΗ έχει προ¬ 
χωρήσει σε διεύρυνση και καθετοποίηση της 
δραστηριότητάς της, αλλά και οι σημαντικότερες αντα¬ 
γωνιστικές εταιρείες, όπως οι ϋ & Ρ ΕΛΛΑΣ./ΑΒΑΞ, 
ΓΕΚ/ΤΕΡΝΑ, ΑΕΓΕΚ, ΜΗΧΑΝΙΚΗ κ.λ.π., έχουν προχωρή¬ 
σει σε κινήσεις απόκτησης συμμετοχών, δημιουργώντας 
σημαντικούς ομίλους, που δραστηριοποιούνται σε διά¬ 
φορους τομείς προς ισχυροποίησή τους τόσο με την ορι¬ 
ζόντια επέκτασή τους όσο και με την καθετοποίησή τους. 
Τέλος, στην ελληνική αγορά των κατασκευών δραστηριο¬ 
ποιούνται και μεγάλες πολυεθνικές κατασκευαστικές 
εταιρείες όπως οι ΗΟΘΗΤΙΕΡ, ΘΗΟυΡΕ ΘΤΜ, ΗΥυΝϋΑΙ 
ΕΝΘΙΝΕΕΒΙΝΘ κλπ. που συμμετέχουν σε μεγάλα δημό¬ 
σια έργα, αφού, όπως αναφέρθηκε, εκτός των ελληνικών 
εταιρειών, την κατασκευή δημοσίων έργων επιτρέπεται 
να αναλαμβάνουν και εργοληπτικές επιχειρήσεις των 
κρατών μελών της Ε.Ε. και σε ορισμένες περιπτώσεις και 
εκτός αυτής. Ως εκ τούτου ο ανταγωνισμός είναι έντονος 
στην ελληνική αγορά των κατασκευών. 

Η κατασκευή-εγκατάσταση έργων παραγωγής ενέργει¬ 
ας αποτελεί υποδιαίρεση της αγοράς των δημοσίων και 
ιδιωτικών τεχνικών έργων και συνεπώς επικαλύπτεται από 
την προεκτεθείσα ανάλυση. Η λειτουργία και εκμετάλ¬ 
λευση όμως των εγκαταστάσεων παραγωγής ηλεκτρικής 
ενέργειας, στην οποία δραστηριοποιούνται οι ΤΕΧΝΟΔΟ- 
ΜΙΚΗ και ΑΚΤΩΡ, μέσω της κοινής επιχείρησής τους με 
την ΙΝΤΡΑΚΟΜ, ΗΕ&ϋ (βλ Ε.Α 120/11/2000) και η ΤΟΜΗ, 
μέσω των κοινών θυγατρικών της ΒΕΑΛ Ε.Π.Ε. καιΤΟΜΗ- 
ΕΩΕ αποτελεί, όπως αναλύθηκε, διακριτή αγορά με αυτο¬ 
τελείς δομές. 

Το θεσμικό πλαίσιο των αγορών ενέργειας στην Ελλά¬ 
δα, διαμορφώνεται ως εξής: α) Η αγορά του πετρελαίου 
και των προϊόντων του είναι απελευθερωμένη. Β) Η αγο¬ 
ρά φυσικού αερίου αποτελεί ακόμα μονοπώλιο της Δημό¬ 
σιας Επιχείρησης Αερίου (ΔΕΠΑ). Στη διανομή φυσικού 
αερίου, έχουν ήδη συσταθεί εταιρίες Παροχής Αερίου 
στη Θεσσαλονίκη και στη Θεσσαλία (49% συμμετοχή της 
ΙΙαΙραε) και αναμένεται σύντομα να συσταθεί αντίστοιχη 
εταιρία Παροχής Αερίου και στην Αττική (49% συμμετοχή 
των ΘίηθΓ9γ-8άθΙΙ). Γ) Η αγορά ηλεκτρικής ενέργειας 
απελευθερώθηκε μερικώς -σε ποσοστό περίπου 34%- 
από 19.02.2001. Το ποσοστό αναφέρεται στους κατανα¬ 
λωτές ηλεκτρικής ενέργειας που είναι συνδεδεμένοι στην 
μέση και υψηλή τάση και οι οποίοι έχουν δικαίωμα επιλο- 
γήςτου προμηθευτού ηλεκτρικής ενέργειας. Το δικαίωμα 
επιλογής προμηθευτού προβλέπεται ότι θα επεκταθεί, 

έως το 2004, σε όλους τους καταναλωτές, εκτός των νοι¬ 
κοκυριών και θα γενικευτεί έως το 2006. Η ΔΕΗ σήμερα, 
παρά την απελευθέρωση της αγοράς, εξακολουθεί να 
αποτελεί ουσιαστικά τον μοναδικό προμηθευτή ηλεκτρι¬ 
κής ενέργειας όλων των καταναλωτών, δεδομένου ότι 
δεν έχουν ακόμη δραστηριοποιηθεί άλλοι παραγωγοί 
ηλεκτρικής ενέργειας. Ενδιαφέρον στην αγορά ενέργει¬ 
ας έχει εκδηλωθεί όχι μόνον από Έλληνες επιχειρηματι¬ 
κούς παράγοντες, όπως είναι οι όμιλοι Μυτιληναίου, Κο- 
πελούζου, Μπακατσέλου, Λαναρά, ΕΛΠΕ και Αλουμίνιον 
της Ελλάδος, αλλά και από ξένους επενδυτές. Λόγω του 
ότι η αγορά ηλεκτρικής ενέργειας μέχρι τον Φεβρουάριο 
2001 λειτουργούσε ως μονοπώλιο της ΔΕΗ και η μερική 
απελευθέρωσή της ισχύει μόνο λίγους μήνες δεν είναι δυ¬ 
νατή η συλλογή ασφαλών στατιστικών στοιχείων. Ορι¬ 
σμένες εταιρείες ενώ έχουν λάβει ήδη την απαιτούμενη 
σχετική άδεια από τη Ρ.Α.Ε. με βάσητις διατάξειςτου σχε¬ 
τικού νόμου, δεν έχουν δραστηριοποιηθεί ακόμη στο χώ¬ 
ρο. Η δραστηριοποίηση στην αγορά αυτή ιδιωτικών επι¬ 
χειρήσεων αφορά στην παραγωγή μικρών ποσοτήτων 
ενέργειας (κυρίως από Ανανεώσιμες Πηγές Ενέργειας) 
και λαμβάνει χώρα σε σχέση με συγκεκριμένα και ειδικά 
έργα. 

VI. Όσον αφορά τα μερίδια στην αγορά των κατασκευ¬ 
ών, το σύνολο των κύκλων εργασιών των 507 τεχνικών 
εταιρειών/εργοληπτριών δημοσίων και ιδιωτικών έργων, 
ξεπέρασετο 1999 το 1 τρις δρχ., ενώ το 2000 διαμορφώ¬ 
θηκε στο 1,6 τρις δρχ. παρουσιάζοντας αύξηση της τάξε- 
ωςτου 33,5%. Κατά μέσο όροτο 1999 οι 100 μεγαλύτερες 
εταιρείες αύξησαντο τζίρο τους κατά 37%, ενώ αντίθετα, 
οι εταιρείες μεσαίου μεγέθους παρουσίασαν μείωση κα¬ 
τά 33% και οι 200 μικρότερες κατά 5%. Στις επιμέρουςτά- 
ξεις εργοληπτικών πτυχίων το σύνολο των κύκλων εργα¬ 
σιών των εταιρειών, το 2000, ανήλθε για την Η’ τάξη σε 
2.655 εκατ. Ευρώ (893.884 εκατ. δρχ.) και για τη Ζ’ τάξη 
σε 1.021,63 εκατ. Ευρώ (343.921 εκατ. δρχ.). Οι άμεσα 
συμμετέχουσες στη συγκέντρωση εταιρείες, το 2000, κα¬ 
τείχαν μεταξύ των 200 μεγαλύτερων τεχνικών εταιρειών, 
βάσει κύκλου εργασιών, η ΤΕΧΝΟΔΟΜΙΚΗ την 1η θέση 
και μερίδιο αγοράς 4,74%, η ΑΚΤΩΡ την 3η θέση και μερί¬ 
διο 3,70% και η ΤΟΜΗ την 28η θέση και μερίδιο 0,95%. 
Στις επιμέρους τάξεις εργοληπτικών πτυχίων η ΤΕΧΝΟ- 
ΔΟΜΙΚΗ κατείχε και πάλι την 1η θέση (Η’τάξη) με μερίδιο 
αγοράς 7,90% και η ΑΚΤΩΡ την 3η (ίδια τάξη) με μερίδιο 
6,18%, ενώ η ΤΟΜΗ την 8η (Ζ’ τάξη) με μερίδιο 3,89%. 
Από τις ανταγωνίστριες εταιρείες και για το ίδιο ως άνω 
έτος, η ύ & Ρ ΕΛΛΑΣ Α.Τ.Ε. κατείχε τη 2η θέση, τόσο με¬ 
ταξύ των 200 μεγαλυτέρων όσο και μεταξύ των εταιρειών 
με εργοληπτικό πτυχίο Η’ τάξεως, με κύκλο εργασιών 
55.103 εκ. δρχ. και μερίδιο 3,93% και 6,56% αντιστοίχως, 
η ΑΕΓΕΚΑ.Ε. την 4η θέση και στις δύο κατατάξεις, με κύ¬ 
κλο εργασιών 46.217 εκ. δρχ. και μερίδιο 3,30% και 5,17% 
αντιστοίχως, η ΤΕΧΝΙΚΗ ΟΛΥΜΠΙΑΚΗ Α.Ε. την 5η θέση, 
με κύκλο εργασιών 37.889 εκ.δρχ. και μερίδια 2,70% και 
4,51% στην κάθε κατάταξη και η ΓΕΚΑ.Ε. την 6η θέση, με 
κύκλο εργασιών 37.260 εκ. δρχ. και μερίδια 2,66% και 
4,43% στην κάθε κατάταξη. 

Λαμβάνοντας υπόψη ότι αφενός οι εξαγοράζουσες 
εταιρείες ανήκουν σε όμιλο, ο οποίος περιλαμβάνει και τις 
τεχνικές εταιρείες ΤΕΧΝΟ Α.Τ.Ε., ΚΑΣΤΩΡ Α.Ε., ΤΕ¬ 
ΧΝΟΣΑΝ Α.Ε., Τ.Ε.Β. Α.Ε., ΕΚΓΕ Α.Ε., ΤΕΜΚΑΤ Α.Τ.Ε. και 
ΤΕΜΚΑΤ Α.Ε. και την εταιρεία ΕΛΛΗΝΙΚΗ ΕΝΕΡΓΕΙΑ ΚΑΙ 


ΑΝΑΠΤΥΞΗ Α.Ε., που δραστηριοποιείται στην αγορά της 
παραγωγής ηλεκτρικής ενέργειας, αφετέρου δε, ότι και η 
εξαγοραζόμενη ΤΟΜΗ διαθέτει πλειοψηφική συμμετοχή 
στην τεχνική εταιρεία ΤΟΜΗ Α.Τ.Ε. & ΣΙΑ Ε.Ε. και κοινό 
έλεγχο στις εταιρείες εκμετάλλευσης έργων παραγωγής 
ηλεκτρικής ενέργειας ΒΕΑΛΕ. Π.Ε. και ΕΠΙΧΕΙΡΗΣΕΙΣ ΤΟ- 
ΜΗ-ΕϋΙΕ.Π.Ε., είναι προφανές ότι για να υπολογισθεί το 
μερίδιο αγοράς τους στις σχετικές αγορές, όπως αυτές 
έχουν προσδιορισθεί για την εξεταζόμενη υπόθεση, θα 
πρέπει να ληφθεί υπόψη και ο κύκλος εργασιών όλων αυ¬ 
τών των εταιρειών. 

Η κρίση της Επιτροπής Ανταγωνισμού, ελλείψει σχετι¬ 
κών στοιχείων διαμορφώνεται ως εξής: όσον αφορά, κατ' 
αρχήν, στην αγορά των κατασκευών, λόγω της επικάλυ¬ 
ψης των εκτεθέντων ανωτέρω επιμέρους σχετικών αγο¬ 
ρών, δημοσίων και ιδιωτικών τεχνικών έργων κάθε κατη¬ 
γορίας, καθώς και του μεγάλου αριθμού επιχειρήσεων 
που δραστηριοποιούνται σ’ αυτές και της έλλειψης επαρ¬ 
κών στοιχείων, που να διακρίνουν τα εκτελεσθέντα ανά 
έτος τεχνικά έργα, σε δημόσια και ιδιωτικά και λόγω της 
διαρκούς τροποποίησης και διακύμανσης, σε κάθε περί¬ 
πτωση, αυτώντων δεδομένων, ο καθορισμός του βαθμού 
συμμετοχής και του μεριδίου αγοράς της κάθε μιας από 
τις συμμετέχουσες εταιρείες στις εν λόγω διακριτές σχε¬ 
τικές αγορές, των δημοσίων και των ιδιωτικών τεχνικών 
έργων, δεν είναι εφικτός. Η Επιτροπή Ανταγωνισμού εκτι¬ 
μά ότι τα μερίδια αγοράς που κατέχουν οι συμμετέχουσες 
στην γνωστοποιηθείσα πράξη (συγκέντρωση) επιχειρή¬ 
σεις στην αγορά των κατασκευών εν γένει ανέρχεται σε 
9,24% για τις εξαγοράζουσες εταιρείες, ΤΕΧΝΟΔΟΜΙΚΗ 
και ΑΚΤΩΡ (ενοποιημένος κύκλος εργασιών 439,39 εκατ. 
Ευρώ επί συνολικού κύκλου εργασιών του κλάδου 
4.752,85 εκατ. Ευρώ) και σε ποσοστό 0,88% για την εξα¬ 
γοραζόμενη εταιρεία, ΤΟΜΗ (κύκλος εργασιών 42 εκατ. 
Ευρώ). Όσον δ' αφορά στην λειτουργία και εκμετάλλευ¬ 
ση εγκαταστάσεων παραγωγής ενέργειας, επειδή πρό¬ 
κειται για νέα, δυνητική στην ουσία, αγορά, δεν υφίστα- 
νται οικονομικά στοιχεία, τα οποία να προσδιορίζουν το 
εύρος της και συνεπώς δεν είναι δυνατό να εξαχθούν 
ασφαλή συμπεράσματα για τη δομή και το μέγεθος της. 
Η δομή της αγοράς αυτής θα αρχίσει να διαμορφώνεται 
μετά τη πάροδο διετίας, όταν οι δραστηριοποιούμενες σ' 
αυτή εταιρείες θα ολοκληρώσουν τις επενδύσεις που 
απαιτούνται και θα αρχίσουν να πωλούντην παραγόμενη 
ενέργεια. 

Με βάση όσα ανωτέρω αναπτύχθηκαν και ειδικότερα 
για τη δομή των σχετικών αγορών, τις ανταγωνιστικές σ’ 
αυτές συνθήκες και τη θέση που κατέχουν τα ενδιαφερό¬ 
μενο μέρη σε αυτές, η γνωστοποιηθείσα εμπρόθεσμα 
πράξη μετατροπής του κοινού, από τις συμμετέχουσες, 
ελέγχου σε αποκλειστικό, συνιστά συγκέντρωση η οποία 
δεν θα περιορίσει σημαντικά τον ανταγωνισμό στις αγο¬ 
ρές τις οποίες αφορά, δηλαδή στην αγορά των κατα¬ 
σκευών και στην αγορά της παραγωγής ηλεκτρικής ενέρ¬ 
γειας. Επομένως δεν συντρέχει λόγος απαγόρευσής της 
σύμφωνα με το νόμο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι η γνωστοποιηθείσα την 28.12.2001 συ¬ 
γκέντρωση επιχειρήσεων, η οποία θα πραγματοποιηθεί 
με τη μετατροπή του κοινού ελέγχου που ασκούν επί της 

εταιρίας ΤΟΜΗ ΑΝΩΝΥΜΟΣΤΕΧΝΙΚΗ ΕΤΑΙΡΕΙΑ, αφενός 
οι εταιρίες ΕΛΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕ¬ 
ΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ και ΑΚΤΩΡ ΑΝΩΝΥΜΗ 
ΤΕΧΝΙΚΗ ΕΤΑΙΡΕΙΑ και ο Λ. Γιαννακούλης και αφετέρου 
οι Τίτος Εμμανουήλ Γαλενιανός, Ξενοφώντας Δ. Ζαβιτσά- 
νος, Αθανάσιος Κατρής και Ξενοφώντας Η. Ζαβιτσάνος 
σε αποκλειστικό έλεγχο της εταιρίας ΕΛΛΗΝΙΚΗ ΤΕΧΝΟ- 
ΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙ¬ 
ΡΕΙΑ, δεν περιορίζει σημαντικά τον ανταγωνισμό στις επι- 


μέρους σχετικές αγορές, τις οποίες αφορά και δεν συ¬ 
ντρέχει λόγος απαγόρευσής της σύμφωνα με το νόμο. 

Η παρούσα απόφαση εκδόθηκε την 6η Φεβρουάριου 
2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2002 

Ο Πρόεδρος Η Γραμματέας 

ΗΛΙΑΣ ΣΟΥΦΛΕΡΟΣ ΑΙΚΑΤΕΡΙΝΗ ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




